CELEX: 32011R0763
Language: bg
Date: 2011-07-29 00:00:00
Title: Регламент за изпълнение (ЕС) № 763/2011 на Комисията от 29 юли 2011 година относно класирането на някои стоки в Комбинираната номенклатура

3.8.2011   
            
            
               BG
            
            
               Официален вестник на Европейския съюз
            
            
               L 200/6
            
         РЕГЛАМЕНТ ЗА ИЗПЪЛНЕНИЕ (ЕС) № 763/2011 НА КОМИСИЯТА
   от 29 юли 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Уред с преносима батерия (т. нар. четящо устройство за електронни книги) за записване и възпроизвеждане на различни видове текстови файлове (например PDF, WOL и HTML), файлове с неподвижни изображения (например JPEG) и звукови файлове (например MP3), с приблизителни размери 18 x 12 x 1 cm и тегло от около 220 g.
                  Уредът е оборудван с:
                  
                              —
                           
                           
                              монохромен дисплей (с използване на технология за електронно мастило с 4 нива на сивото) с приблизителни размери 12 x 9 cm, диагонал на екрана от около 15 cm (6 инча) и разделителна способност 600 x 800 пиксела,
                           
                        
                              —
                           
                           
                              интерфейс USB,
                           
                        
                              —
                           
                           
                              гнездо за свързване на слушалки,
                           
                        
                              —
                           
                           
                              гнездо за карта с памет,
                           
                        
                              —
                           
                           
                              бутони за контрол и навигация
                           
                        
                              —
                           
                           
                              процесор с честота 200 MHz, и
                           
                        
                              —
                           
                           
                              вътрешна памет от 512 MB.
                           
                        Уредът може да бъде свързан към автоматична машина за обработка на информация с цел прехвърляне на файлове.
                  Уредът може да възпроизвежда текст, неподвижни изображения и звук чрез обработка на данни, съхранявани във вътрешната памет или на карта с памет.
                  Уредът няма функции за превод и не може да служи като речник.
               
               
                  8543 70 90
               
               
                  Класирането се определя от Общите правила 1 и 6 за тълкуване на Комбинираната номенклатура и от описанието на кодове по КН 8543, 8543 70 и 8543 70 90.
                  Трябва да се изключи класиране в позиция 8471 като автоматична машина за обработка на информация, тъй като уредът не отговаря на условията на забележка 5, буква А) към глава 84.
                  Освен това тъй като уредът не е от вида, използван изключително или главно в автоматичните системи за обработка на информация, класирането като част от такава система в позиция 8471 също трябва да се изключи.
                  Трябва да се изключи класиране в позиция 8528 като монитор предвид невъзможността на продукта да възпроизвежда видео кадри поради специалната технология, използвана за екрана, и получаваното в резултат ниско качество на изображението, което позволява показването само на документи и статични изображения.
                  Уредът трябва да се счита за електронен апарат със специфична функция, неупоменат, нито включен другаде в Глава 85.
                  Следователно той трябва да бъде класиран в код по КН 8543 70 90.